EkBass/fiwiki-20250220-pages-articles huggingface dataset:
Oskar Pöysti

Oskar Erik Pöysti (s. 12. lokakuuta 1982) on suomalainen näyttelijä.Finlands Svenska Skådespelarförbund 1917–2017, s. 81. Helsingfors 2018. ISBN 978-952-94-0310-3 Hän kuuluu Viirus-teatterin ensembleen. == Ura == Pöysti valmistui näyttelijäksi Teatterikorkeakoulusta 2010. Hän on tehnyt uraansa pääosin Viirus-teatterissa, lisäksi hän on näytellyt muun muassa Svenska Teaternissa. Pöystin näyttämötehtäviä ovat olleet muun muassa Robertin rooli Marius von Mayenburgin komediassa Perplex ja Simonin rooli Stig Larssonin komediassa Toimitusjohtaja. Giuseppe Verdin oopperassa Rigoletto Pöysti teki kaksi sivuroolia, Marullon ja palkkamurhaajan. Pöystin ääniala on baritoni. Pöystin elokuvarooleista mainittakoon Cedric 1900-luvun alkupuolen Helsinkiä kuvaavassa epookkidraamassa Missä kuljimme kerran. Aku Louhimiehen elokuvassa Tuntematon sotilas Pöysti teki vääpeli Sinkkosen roolin. Viitattu 8.4.2018 Yle TV2:n komediasarjassa Maailma on valmis Pöysti näytteli Stondis Vapaamäen roolin. == Perhetausta == Oskar Pöystin isovanhemmat olivat näyttelijät Lasse Pöysti ja Birgitta Ulfsson. Hänen isänsä Erik Pöysti on teatteriohjaaja, äitinsä Tua Ranninen oli Hufvudstadsbladetin toimittaja ja vanhempi siskonsa Alma Pöysti on näyttelijä, kuten myös hänen setänsä Tom Pöysti. == Valikoitu rooliluettelo == *Paul (Här någonstans, 2005) *Jaakko / kauppias Somero (Kultainen vasikka, 2007) *Marullo / sparafucile (Rigoletto, 2008) *Sam (Identitet – en myt, 2011) *Stefan (Tillsammans, 2011) *Robert (Perplex, 2015) *Simon (Toimitusjohtaja, 2016) == Filmografia == === Näytelmäelokuvat === *Tali-Ihantala 1944 (2007) *Käsky (2008) *Iris (2011) *Missä kuljimme kerran (2011) *Tuntematon sotilas (2017) === Televisiosarjat === *Maailma on valmis (2012) == Lähteet == * === Viitteet === == Aiheesta muualla == *Pöysti, Oskar. Finlands Svenska Skådespelarförbund. *Oskar Pöysti. Svensk Filmdatabas. *Missä kuljimme kerran. Uusi Suomi. *Janne vinner över Oskar Pöysti i El duello. Svenska Yle. *Det bubblar i huvudet! Ny Tid. Luokka:Suomalaiset näyttelijät Luokka:Vuonna 1982 syntyneet Luokka:Elävät henkilöt
Comme ci, comme ça

Comme ci, comme ça (”Niin ja näin”) on Evrydíkin kappale, joka edusti Kyprosta vuoden 2007 euroviisuissa. Kappale esiintyi kolmantena semifinaalissa, jossa se sai vain 65 pistettä eikä päässyt finaaliin, vaan jäi sijalle 15. == Lähteet == Luokka:Kyproksen euroviisuedustuskappaleet Luokka:Vuoden 2007 euroviisuedustuskappaleet
Rørlykken lurit

Rørlykken lurit (lue venyttämällä: lūr) ovat Skandinavian pronssikaudella käytössä olleet lurit, jotka olivat pronssisia puhallinsoittimia. Ne löytyivät vuonna 1886 Rørlykken mossesta Svendborgin läheltä Tanskasta. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille IV eli 1100–900 eaa. == Historiaa == Lurit löysi maanviljelijä Ole Rasmussen vuonna 1886, kun hän oli suolla kaivamassa turvetta. Lurit olivat monessa osassa ja osin rikkinäisiäkin. Soittimien osat toimitti museolle tuomari Valdemar Jensen ja ne lunastettiin 150 kruunun palkkiota vastaan. Myöhemmin toimitettiin samalta turvetyömaalta lisää osia lureihin. Lureja säilytetään Tanskan kansallismuseossa ja ne on luetteloitu tunnuksilla B3671 ja B3672. Samasta suosta löytyi myöhemmin keraaminen ruukku, ihmisen luurangon luita ja pääkallo. Kuten luritkin, niin näitä löytöjä pidetään votiivilahjoina jumalille. Ne säilytetään Langelandsin Museossa. == Kuvaus == Molemmat lurit olivat oikeakätisiä eli ne kiertyivät samankätisesti. Yleensä löydetyt lur- parit ovat erikätiset ja muodoltaan toistensa peilikuvat. Tämä on tästä säännöstä ainoa tunnettu poikkeus. Lurin suuaukon ympärillä oli tavanomaista pienemmät koristekiekot, joten se ajoittuu lurien varhaiseen kehitysvaiheeseen. Kummastakin lurista puuttuu suukappale, johon soitettaessa puhallettiin. == Lähteet == Luokka:Skandinavian pronssikauden soittimet Luokka:Tanskan muinaisjäännökset
Lommelevin lurit

Lommelevin lurit (äännetään luurit) ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Lommelevista, Nørre-Alslevin kylässä Falsterissa, Tanskasta vuonna 1846. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille IV eli 1100–900 eaa. == Historiaa == Lurit löytyivät, kun maanviljelijä Peter Madsen oli kaivamassa pienellä suolla turvetta. Työmaalta löytyi kaksi pronssimiekkaa ja lurinkappaleita. Lureja osoittautui olevan kaksi. Esineet löytyivät turpeen ja pohjahiekan rajakohdassa muutaman metrin päässä toisistaan. Samassa yhteydessä löytyi piikivestä valmistettu taltta, jossa oli löydettäessä puukahva. Puuosa kuitenkin mureni käsiin sitä kosketeltaessa. Löydöt toimitti Tanskan kansallismuseon edeltäjälle (Museet for nordiske Oldsager) oikeusneuvos H. Stampe lokakuussa 1846. Myöhemmin saman alkutalven aikana kävi Stampe maatilalla uudelleen, ja kirjoitti museolle suon olevan täynä ihmistenluita ja joitakin esineitä. Hän pyysi lupaa suorittaa tutkimuksia seuraavana kesänä valvoen niitä itse. Samalla hän lähetti lisää lurin kappaleita museolle. Saman talven aikana Madsen löysi samasta suosta 12 kyynärän päästä pronssikilven, joka ajoitettiin myöhäiselle pronssikaudelle. Stampe toimitti kilven museolle ja palkkion vuorostaan Madsenille. Lurit säilytetään Tanskan kansallismuseossa, ja ne on luetteloitu tunnuksella B9434. Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin. Tähän suohon oli ilmeisesti uhrattu myös lukuisia ihmisiä. == Kuvaus == Lurit olivat löydettäessä palasina ja niistä voitiin muodostaa kahden lurin osat. Lurit olivat erikätiset eli ne oli valmistettu vasen- ja oikeakätisesti kiertävistä putkista. Vain toisen lurin suuaukon koristekiekko oli osittain säilynyt; toisen koristekiekko oli kadonnut. Vasenkätisesti kiertyvässä lurissa oli kantamista varten ketju tallella ja sen kantoketjussa vuorottelivat lenkit ja napit toisiaan. == Lähteet == Luokka:Skandinavian pronssikauden soittimet Luokka:Tanskan muinaisjäännökset
Kloraniili

Kloraniili (C6Cl4O2) on kloorattuihin kinoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja fungisidina. == Ominaisuudet == Huoneenlämpötilassa kloraniili on kirkkaankeltaista kiteistä ainetta. Yhdiste liukenee vain vähäisessä määrin veteen. Emäksisten liuosten vaikutuksesta se hydrolysoituu kloraniilihapoksi. Kloraniili liukenee hyvin dietyylieetteriin ja vähäisessä määrin etanoliin, kloroformiin ja asetonitriiliin. Kuumennettaessa kloraniilia noin 80 °C:n lämpötilaan se sublimoituu.Derek R. Buckle, Kei Ohkubo & Shunichi Fukuzumi: Chloranil, e-EROS Encyclopedia of Reagents for Organic Synthesis, John Wiley & Sons, New York, 2016. Teoksen verkkoversio Viitattu 4.5.2018. Kloraniili ärsyttää, ihoa, silmiä ja hengitysteitä Viitattu 4.5.2018.. == Valmistus ja käyttö == Kloraniilia valmistetaan klooraamalla fenolia tai kloorifenoleja. Reaktiossa muodostuva heksakloorifenoli hydrolysoidaan happamissa olosuhteissa kloraniiliksi. Yhdistettä voidaan valmistaa myös 1,4-bentsokinonin ja vetykloridin välisellä reaktiolla.François Muller & Liliane Caillard: Chlorophenols, Ullmann's Encyclopedia of Industrial Chemistry, John Wiley & Sons, New York, 2011. Viitattu 4.5.2018 Kloraniilia voidaan käyttää orgaanisen kemian synteeseissä hapettimena ja väriaineiden valmistuksen lähtöaineena. Lisäksi sitä voidaan käyttää pH:n mittauksessa käytettävien elektrodien valmistukseen ja fungisidina. == Lähteet == == Aiheesta muualla == *Kyoto Encyclopedia of Genes and Genomes (KEGG): Chloranil *ChemBlink: Chloranil Luokka:Kinonit Luokka:Organohalidit
Riitta Brusila

Riitta Brusila-Räsänen (s. 1954) on suomalainen yhteiskuntatieteiden tohtori ja professori. Hän on Lapin yliopiston taiteiden tiedekunnan graafisen muotoilun professori. Hän astui virkaan 2003.Professori Riitta Brusilan esitelmä. Viitattu 4.5.2018 Hän on ollut graafisen suunnittelun ammattilaisten järjestön Grafian hallituksen puheenjohtaja.Brusila Grafian puheenjohtaja, Markkinointi & Mainonta 30.10.2002. Arkistoitu, Internet Archive 27.6.2018. Brusila on väitellyt aiheesta vuonna 1997 Tampereen yliopistossa tiedotusopin alaan kuuluvalla tutkimuksella Realismista fiktioon. Visuaalisuus ja suomalaiset aikakauslehdet.Väitöstiivistelmä. Tampereen yliopiston kirjasto 1997. Viitattu 4.5.2018 == Julkaisut == * Realismista fiktioon: visuaalisuus ja suomalaiset aikakauslehdet, Riitta Brusila. Tampere: Tampereen yliopisto, 1997 - (Acta Universitatis Tamperensis, ISSN 1455-1616; 557.). ISBN 951-44-4191-5. - Väitöskirja Tampereen yliopisto * Typografia: kieltä vai visuaalisuutta, toimittanut Riitta Brusila. Porvoo; WSOY, 2002. - (Taiteiden tiedekunnan julkaisuja, Lapin yliopisto. ISSN 1457-0068; 3.). ISBN 951-0-26524-1 * Kuvittaen: käyttökuvan muotoja, merkityksiä ja mahdollisuuksia, toimittaneet Sisko Ylimartimo ja Riitta Brusila. [Rovaniemi]: Lapin yliopisto, 2003. - (Taiteiden tiedekunnan julkaisuja, Lapin yliopisto. 5.). - (Lapin yliopiston taiteiden tiedekunnan julkaisuja. ISSN 1457-0068; 5.). ISBN 951-634-857-2 * Kuvakulmia: puheenvuoroja kuvista ja kuvallisesta kulttuurista, Mari Mäkiranta ja Riitta Brusila (toim.). Rovaniemi: Lapin yliopistokustannus, 2006 ISBN 952-484-024-3 * Kuvakulmia 2: Kirjoituksia kuvista, taiteellisista tuotannoista ja visuaalisista viesteistä, Riitta Brusila ja Mari Mäkiranta (toim.). Rovaniemi: Lapin yliopistokustannus: 2010 ISBN 978-952-484-338-6 * Integrated media in change, toim. Riitta Brusila & Hannu Vanhanen. Rovaniemi: Lapland University Press, 2014 ISBN 978-952-310-993-3 == Lähteet == Luokka:Suomalaiset yhteiskuntatieteilijät Luokka:Suomalaiset professorit Luokka:Lapin yliopiston professorit Luokka:Vuonna 1954 syntyneet Luokka:Elävät henkilöt
Ammattikorkeakouluosakeyhtiö

Ammattikorkeakouluosakeyhtiö on suomalainen yhtiömuoto. Suomalaiset ammattikorkeakoulut ovat ammattikorkeakouluosakeyhtiöitä vuodesta 2015 alkaen. Muista osakeyhtiöistä ammattikorkeakouluosakeyhtiöt poikkeavat siten, että ne eivät saa tavoitella voittoa eivätkä jakaa osinkoa. Ne eivät saa tuottaa muutakaan taloudellista etua osakkeenomistajille tai toimintaan osallistuville. Ammattikorkeakouluosakeyhtiö saa harjoittaa liiketoimintaa rajoitetusti. Liiketoiminnan on palveltava ammattikorkeakoulun laissa määriteltyjä tehtäviä. Ammattikorkeakouluosakeyhtiön hallinto ja asiakirjojen julkisuus poikkeavat joiltain osin muista osakeyhtiöistä. Ammattikorkeakouluosakeyhtiön toimitusjohtaja on rehtori. Osakkeenomistajina ovat yleensä kunnat, mutta myös kuntayhtymät, koulutuskuntayhtymät, yliopistot, säätiöt, yritykset, maakuntien liitot ja kauppakamarit. == Lähteet == == Aiheesta muualla == * Verotusohje korkeakouluille Luokka:Suomen ammattikorkeakoulut Luokka:Osakeyhtiöt Luokka:Yhtiömuodot
Radbjergin lurit

Radbjergin lurit (lue venyttämällä: lur) ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Falsterista Tanskasta vuonna 1894. Lurit olivat tutkijoiden mukaan uskonnollissäytteiden rituaalisten tilaisuuksien seremoniasoittimia. Nämä lurit ajoitetaan Monteliuksen periodille V eli 900–700 eaa. == Historiaa == Lurit löytyivät heinäkuussa 1894, kun keväällä hyvin kosteana ollutta niittyä kynnettiin toista kertaa. Kynnöksessä näkyi putkesta osa, jonka kohdalta aura oli sen katkaissut. Viljelijä kaivoi maasta kahden lurin osia ylös ja kertoi niiden olleen maassa vierekkäin. Vuonna 1894 suoritettiin Tanskan kansallismuseon edeltäjän toimesta kaivaukset, joita johtivat G. Sarauw. Kaivauksissa löytyi kantoketjun katkelmia, jotka olivat irronneet todennäköisesti niittyä auratessa. Lurien löytösyvyydestä löytyi myös eläinten luita, joita arveltiin heitetyn samaan lampeen lurien kanssa. Suon toiselta puolelta tavoitettiin kulttuurikerrostuma, joka sisälsi paljon keramiikankappaleita, eläinten luita ja puuhiiltä. Löydettyä keramiikkaa käytettiin rautakaudella, joten kulttuurikerros ajoitettiin tuolle ajalle. Löydetyille luille tehtiin osteologiset tunnistukset. Niiden mukaan lampeen on heitetty luina tai eläiminä (vähimmäismäärät suluissa): heinäsorsa (4), merikotka (1), koira (1), hevonen (5), sika (3), lammas (3), nauta (10) ja ihminen (1). Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin. == Kuvaus == Toisessa lurissa oli kantamiseen tarkoitetun ketjun osia paikallaan. Lurin suukappaleen varressa roikkui kuusi lenkeistä riippuvaa koristehelaa. Toisesta lurista neljä helaa oli katkennut pois. Osista on myöhemmin saatu koottua lähes ehjät lurit. Molemmista lureista oli tallella suukappaleet, joilla sitä soitettiin. Torven suuaukon koristekiekko oli leveä ja se oli koristeltu kahdeksalla pallomaisella pullistumalla. Putken varteen oli kiinnitetty lenkki ja koristekiekon taakse toinen lenkki, josta kantamiseen tarkoitettu ketju on ollut kiinnitettynä. Ketjut olivat irronneet ja ne oli valmistettu lenkeistä, jotka kiinnitettiin toisiinsa lyhyillä putkilla. Lurit säilytetään Tanskan kansallismuseossa, ja ne on luetteloitu tunnuksilla B5790 ja B5791. == Lähteet == Luokka:Skandinavian pronssikauden soittimet Luokka:Tanskan muinaisjäännökset
Yhtiömuodon valinta Suomessa

Yritystä perustettaessa on valittava sille sopivin ja tarkoituksenmukaisin yhtiömuoto. Valintaan vaikuttavia tekijöitä on useita.Yrityksen perustamisopas – Käytännön perustamistoimet. 18. p. Edita Publishing Oy, 2009. s. 20–22 Perustajien lukumäärä. Kun perustajia on vain yksi, voi toimia yksityisenä elinkeinonharjoittajana. Avoin yhtiö ja kommandiittiyhtiö vaativat vähintään kaksi yhtiömiestä. Suurelle joukolle sopivia ovat osakeyhtiö ja osuuskunta. Osakeyhtiö voi olla myös ns. yhden miehen yhtiö; tosin hallitukseen on saatava toinenkin henkilö vähintään varajäseneksi. Pääomatarve. Yksityisenä elinkeinonharjoittajana toimiminen tulee kysymykseen lähinnä, jos pääomaa tarvitaan suhteellisen vähän. Runsaasti pääomaa tarvitsevilla aloilla osakeyhtiö on tavallinen. Vastuu. Yksityinen elinkeinonharjoittaja vastaa koko omaisuudellaan yritystoiminnasta syntyneistä velvoitteista. Avoimen yhtiön yhtiömiehillä ja kommandiittiyhtiön vastuunalaisilla yhtiömiehillä on vastaavanlainen vastuu. Osakeyhtiössä ja osuuskunnassa osakkaan tai jäsenen vastuu rajoittuu sijoitettuun pääomaan. Tosin käytännössä yrityksen luottojen vakuudeksi saatetaan vaatia osakkaiden tai jäsenten omaisuutta tai takauksia. Joustavuus. Yrittäjä itse tekee päätökset yksityisenä elinkeinonharjoittajana toimiessaan. Osakeyhtiössä on tietty pakollinen byrokratia. Osuuskunnassa päätökset tehdään jäsen ja ääni -periaatteella. Juoksevia asioita hoitamaan voidaan kaikissa yhtiömuodoissa valita toimitusjohtaja, ei kuitenkaan yksityisenä elinkeinonharjoittajana toimiessa. Jatkuvuus ja laajeneminen. Jatkuvuuden kannalta yksityisenä elinkeinonharjoittajana toimiminen on kaikkein haavoittuvinta. Avoimen yhtiön ja kommandiittiyhtiön yhtiömiehen osuus on yleensä luovutettavissa, mutta edellyttää lupaa yhtiösopimuksessa tai muilta yhtiömiehiltä. Osakeyhtiössä osakkaat voivat vaihtua, samoin osuuskunnassa jäsenet. Voitonjako ja tappion kattaminen. Yksityinen elinkeinonharjoittaja saa koko voiton omaan käyttöönsä, mutta vastaa yksin myös mahdollisesta tappiosta. Avoimessa yhtiössä ja kommandiittiyhtiössä yhtiömiehet sopivat voiton ja tappion perusteista. Tavallisesti kommandiittiyhtiön äänettömille yhtiömiehille maksetaan korko tilikauden alussa maksettuna olleelle panokselle, minkä jälkeen loppuosa jaetaan vastuunalaisille yhtiömiehille. Nämä jakavat myös mahdollisen tappion keskenään. Osakeyhtiön voitonjako tapahtuu tavallisesti osinkoina, tosin muitakin tapoja on. Mahdollisisia tappioita ei peritä osakkailta. Osuuskunnassa voiton eli ylijäämän käyttäminen riippuu osuuskunnan säännöistä. Voittoa voidaan jakaa esimerkiksi osuuspääoman korkona, ylijäämän palautuksena tai palkkana. Verotus. Verotus on erilainen eri yritysmuodoissa. Osakeyhtiö ja osuuskunta ovat itsenäisiä verovelvollisia. == Katso myös == * Yritysverotus Suomessa == Lähteet == == Aiheesta muualla == * * Yritysmuodot ja vastuut Suomen Yrittäjät * Luokka:Yrittäjyys
Tellerupin lurit

Tellerupin lurit (lue venyttämällä: lur) ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Ejbystä Tanskasta vuonna 1808. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille V eli 900–700 eaa. == Historiaa == Vuonna 1810 luovutti kreivi Wedell toisen lureista, jotka löytyivät jo vuonna 1808. Toinen lureista jäi Wedellin kartanoon (Wedellsborg). Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin. == Kuvaus == Lurit muodostavat erittäin hyvin säilyneen parin. Niiden koristekiekoissa on kahdeksan koristepalloa, jotka on ensin valettu erikseen ja niitattu sitten koristekiekon aukkoihin. Lurit soivat D-vireisesti. == Lähteet == Luokka:Skandinavian pronssikauden soittimet Luokka:Tanskan muinaisjäännökset
Valkohanhikki

Valkohanhikki eli kalliovalkohanhikki (Drymocallis rupestris, syn. Potentilla rupestris) on ruusukasvien (Rosaceae) heimoon kuuluva kasvilaji. == Ulkonäkö ja koko == Valkohanhikki on monivuotinen, melko korkeakasvuinen ja vankkarakenteinen ruohovartinen kasvi, jonka tunnusomaisia piirteitä ovat parilehdykkäiset alalehdet ja suuret, valkoiset kukat. Laji voi kasvaa noin 50 senttimetriä korkeaksi. Usein punertava varsi on karvainen, yläosastaan jonkin verran haaroittunut. Lehtiä on sekä varren tyvellä lehtiruusukkeena että varressa. Alalehdet ovat suuria, jopa lähes 20 cm pitkiä, ja muodoltaan parilehdykkäisiä. Lehdykät ovat pyöreitä sekä hammaslaitaisia, ja niitä on kaksi tai kolme paria. Varsilehdet ovat muodoltaan kolmisormisia. Valkohanhikki kukkii kesä–heinäkuussa. Sen suuret, noin 2 senttimetriä leveät ja valkoiset kukat sijaitsevat harvoina rykelminä. == Levinneisyys ja elinympäristö == Valkohanhikki kasvaa auringonpaisteisilla ja lämpimillä kalliohyllyillä, mäenrinteillä sekä metsänlaidoilla. Valkohanhikkia tavataan pääasiassa Keski-Euroopassa ja Balkanin niemimaalla. Suomessa valkohanhikkia on tavattu muutamia kertoja, lähinnä etelärannikon tuntumassa. == Luokittelu == Valkohanhikki on sijoitettu aiemmin sormihanhikkien (Potentilla) sukuun, mutta nykyisin se sijoitetaan valkohanhikkeihin (Drymocallis), joihin kuuluu valkohanhikin lisäksi myös useita muita lajeja. == Lähteet == == Aiheesta muualla == * Suomen Lajitietokeskus: Valkohanhikki (kalliovalkohanhikki) (Drymocallis rupestris) * Luontoportti: Valkohanhikki (Drymocallis rupestris) Luokka:Valkohanhikit
Folvisdamin lurit

Folvisdamin lurit (lue venyttämällä: lur) ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Folvisdamista Horsensin kunnasta Tanskasta vuonna 1865. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille VI eli 700–500 eaa. == Historiaa == Lurit löytyivät kesällä 1865, kun lähellä Grædstrupissa asuva viljelijä kaivoi turvetta Folvisdamin suolta. Hän löysi lurin kolmen kyynärän syvyydestä ja myi sen kuparisepälle Horsensiin. Seppä korjasi huonokuntoista luria kömpelöllä tavalla ja myi sen eteenpäin samalla kylällä asuvalle taidemaalari Rosenstandille. Maalari ihastui siihen ja osti viljelijältä toisenkin lurin itselleen. Hänen aikomuksenaan oli myydä lurit korkeamman tarjouksen mukaan eikä ollut tyytyväinen Tanskan kansallismuseon edeltäjän (Museet for nordiske Oldsager) 100 riikintaalerin tarjoukseen, vaan myi sen antiikkikauppiaalle 300 riikintaalerin hintaan. Kauppias suostui myymään lurit, sekä joukon muitakin esineitä, museolle käypään hintaan. Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin. == Kuvaus == Lurit olivat täsmälleen samanlaiset lukuun ottamatta niiden kiertymistä, sillä ne oli valmistettu vasen- ja oikeankätisesti kiertyviksi eli ne ovat toistensa peilikuvat. Molemmissa lureissa oli kantamista varten ketjut ja ketjuissa on erikoisuutena lintukoristeet, jotka oli kiinnitetty lukuisiin ketjussa oleviin renkaisiin. Suuaukon koristekiekossa oli koristeina kahdessa ympyrärivissä sijaitsevat puolipallon muotoiset napit. Lurit soivat G-vireisesti. == Lähteet == Luokka:Skandinavian pronssikauden soittimet Luokka:Tanskan muinaisjäännökset
James Clerk Maxwell -teleskooppi

James Clerk Maxwell-teleskooppi on submillimetri-aalto-teleskooppi joka sijaitsee Mauna Kean Observatoriossa, Havaijilla. Se on yksi Mauna Kean observatorioista lähellä Mauna Kean huippua. Sen ensisijainen peili on 15 metriä halkaisijaltaan: se on suurin yksi-lautasantenninen teleskooppi, joka toimii sähkömagneettisen spektrin submillimetrisillä aalloilla (kauka- infrapuna-aallot ja mikroaallot). Tieteilijät käyttävät sitä Aurinkokunnan, avaruuspölyn, tähtienvälisien aineiden ja kaukaisten galaksien tutkimiseen. == Lähteet == == Aiheesta muualla == Luokka:Havaijin rakennukset ja rakennelmat Luokka:Yhdysvaltain observatoriot
Gullåkran lur

Gullåkran lur (lue venyttämällä: lur, tai myös Gullåkran torvi) on Skandinavian pronssikulttuurissa käytössä ollut lur, joka oli pronssinen puhallinsoitin. Se löytyi Staffanstorpista Skånesta Ruotsista vuonna 1840. Lur oli tutkijoiden mukaan uskonnollissävytteisten rituaalisten tilaisuuksien seremoniasoitin. Tämä lur ajoitetaan Monteliuksen periodille III eli 1300–1100 eaa. == Historiaa == Lur löytyi vuonna 1840, kun Gullåkran suolla kaivettiin turvetta. Lur löytyi 1,5 metrin syvyydestä yhdessä veneen jäänteiden ja suuren eläimen jäänteiden kanssa (hevonen?). Läheltä lurin löytöpaikkaa löydettiin vuonna 1911 pronssinen kaularengas, joka painoi 83 grammaa ja jonka sisähalkaisija oli yli 11 senttimetriä. Renkaan päät olivat koukkuun taivutetut pallomaiset ulokkeet, jotka toimivat samalla renkaan lukkona. Jo kauan on tiedetty, että suohon on jäänyt eläimiä tai sinne on heitetty eläinten jätteitä. Suosta tunnetaan poronsarvet ja kauriin, hirven ja hevosen luita. Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin. == Kuvaus == Ruotsista löydetyistä 13 lurista tämä torvea muistuttava soitin on parhaiten säilynyt. Se on 1,10 metriä pitkä ja se on juotettu yhteen neljästä valetusta osasta. Siinä oli löydettäessä kiinnitettynä kantamista helpottava ketju, jossa oli 28 rengasta. Lur on sarvimaisesti kaareva, mutta soittimen suukappale on taivutettu sivulle. Sillä ei ole Skandinaviassa yleistä suuaukon koristekiekkoa, vaan sen puuttuessa se muistuttaa Wismarin torvea. Se on esillä Lundin historiallisessa museossa. == Lähteet == Luokka:Skandinavian pronssikauden soittimet Luokka:Ruotsin muinaisjäännökset Luokka:Staffanstorpin kunta
Singularity (albumi)

__NOTOC__ Singularity on englantilaisen elektronista musiikkia tuottavan muusikko Jon Hopkinsin viides studioalbumi, jonka julkaisi Domino Records 4. huhtikuuta 2018. Albumista tiedoitettiin ensimmäisen kerran 6. maaliskuuta 2018, jolloin julkaistiin ensimmäinen single "Emerald Rush". Toinen single "Everything Connected" ilmestyi 25. huhtikuuta 2018. Levy-yhtiön mukaan albumin tyyliä inspiroi Hopkinsin kokemukset transsitiloista ja meditoinnista. Albumi ottaa vaikutteita kuorolaulannasta, ambientista, teknosta ja piano- musiikista.Max Pearl: Jon Hopkins details new album, Singularity, his first in five years Resident Advisor (6.3.2018) == Kappaleet == # # # # # # # # # # # # == Arvostelut == * Metacritic: 84/100Metacritic: Singularity -albumin metascore * The Guardian: Ben Beaumont-Thomas: Jon Hopkins: Singularity review – well-crafted techno is oh so shallow The Guardian (4.5.2018) == Lähteet == Luokka:Vuoden 2018 albumit Luokka:Brittiläiset elektronisen musiikin albumit
Goudiry

Goudiry on kaupunkikunta ja Goudiryn departementin hallinnollinen keskus Tambacoundan alueella Senegalissa. Se sijaitsee 117 kilometriä TambacoundastaPlan, s. 15. koilliseen. Kunnassa on 6 200 asukasta (vuonna 2013, väestönlaskenta) (haku tietokannasta). ==Maantiede ja asutus== Goudiryn kunnan pinta-ala on 23 neliökilometriä. Maisemaa leimaavat sadekauden jälkeen hitaasti kuivuvat entiset jokilaaksot. Ilmasto on sudanilais- sahelilainen.Plan, s. 15–16. Kuntaan kuuluu kymmenen kaupungiosaa: Abattoir, Afia, Centre, Darou Salam, Fergo, Gourel Nguet/Houdallaye, Place du marché, Pont, Poste ja Route de TambaPlan, s. 19-20.. Asukkaista valtaosa on fulbeja. Lisäksi on bambaroita, soninkeja, wolofeja ja jahankoja. Vallitseva uskonto on islam. Katolisia on prosentin verran.Plan, s. 22. ==Historia== Goudiry sijaitsee historiallisella Boundoun alueella. Se on saanut alkunsa vuonna 1914 perustetusta rautatieasemasta, joka nimettiin lähellä sijainneen fulbekylän mukaan. Goudiryn kunta ja departementti on perustettu vuonna 2008.Plan, s. 13-14, 19. ==Liikenne ja talous== Goudiryn kautta kulkee Dakarin–Nigerin rautatie sekä Dakarin ja Malin rajan välinen maantie N1. Matkaa rajalle Kidiraan on 60 kilometriä.Plan, s. 13–14. Kunnan pääelinkeinot ovat kauppa, maatalous ja käsityöammatit. Kaupankäynti keskittyy elintarvikkeisiin, teollisuustuotteisiin ja karjaan. Tärkeimmät viljelykasvit ovat maapähkinä, hirssi ja maissi. Kotieläimiä ovat naudat, lampaat, vuohet, hevoset ja aasit. Käsityöläiset ovat seppiä, puuseppiä, kutojia, räätäleitä, muurareita, leipureita ym. Virkamiehiä ja muita palkansaajia on 17 % työvoimasta.Plan, s. 32–37. ==Palvelut== Goudiryssa toimii lastentarha, kolme alakoulua sekä yhdistetty yläkoulu ja lyseo. Terveyspalvelut käsittävät piirin terveyskeskuksen, katolisen kirkon sairastuvan ja kaksi apteekkia. Muita palveluja ovat torialue, teurastamo, nuorisotalo, auto- ja rautatieasemat, posti ja santarmiasema.Plan, s. 41–50. Kunnassa on sähkö-, vesijohto- ja puhelinverkot, mutta ei viemäriverkkoa tai kunnollista jätehuoltoaPlan, s. 53–57.. ==Matkailu== Matkailu alueelle on vähäistäPlan, s. 14.. Majoituspalveluihin kuuluu leirintäalue mökkeineenPlan, s. 46.. ==Lähteet== * ===Viitteet=== Luokka:Senegalin kaupungit Luokka:Tambacoundan alue
Aero (suklaapatukka)

oikea|pienoiskuva|Aero-patukka (Kanadassa). Aero on hiilihapotettu suklaapatukka, jota valmistaa Nestlé. Alun perin sitä valmisti Rowntree’s. Aero kehitettiin vuonna 1935, Pohjois-Englannissa. Vuoden lopussa se sai suurta suosiota ihmisten keskuudessa, joten myyntiä laajennettiin koko Yhdistyneeseen kuningaskuntaan. Vuoteen 1936 mennessä suklaan myynti oli levinnyt New Yorkiin ja myöhemmin moneen muuhun maahan kuten Kanadaan, Meksikoon, Australiaan, Etelä-Afrikkaan ja Japaniin. Aero-suklaata on valmistanut Nestlé vuodesta 1988 Rowntree mentyä konkurssiin. Tunnettu on suklaan ainutlaatuinen "kupliva" rakenne, joka romahtaa, kun patukka sulaa. Sitä on saatavana monina eri makuina ja eri muotoisina.http://www.aerochocolate.co.uk/ == Lähteet == Luokka:Suklaapatukat Luokka:Nestlén tuotemerkit
Jon Hopkins

Jonathan Julian Hopkins (s. 15. elokuuta 1979) on englantilainen elektronista musiikkia tuottava DJ ja muusikko, hänet tunnetaan paremmin taiteilijanimellään Jon Hopkins. Uransa aikana Hopkins on julkaissut viisi studioalbumia ja tuottanut kappaleita muun muassa Brian Enolle, Coldplaylle, Purity Ringille ja David Holmesille. Hänen musiikkinsa on tyyliltään ambienttia ja albuminsa Diamond Mine ja Immunity on ollut molemmat ollut ehdolla Mercury Prize-palkinnosta vuosina 2011 ja 2013.BBC Music: Mercury Prize 2011: The nominees (19.7.2011)BBC Music: Mercury Prize 2013: The nominees (11.9.2013) Hän tuotti myös kauhuelokuva Monstersin soundtrackin, elokuva julkaistiin vuonna 2010.Discogs: Jon Hopkins ‎– Music From The Film 'Monsters' == Diskografia == === Albumit === * Opalescent (2001) * Contact Note (2004) * The Art of Chill 2 (2005) * Insides (2009) * Small Craft on a Milk Sea (2010), mukana Brian Eno ja Leo Abrahams * Music From The Film "Monsters" (2010) * Diamond Mine (2011), mukana King Creosote * Immunity (2013) * Fact Mix 388 (2013) * How I Live Now: Motion Picture Soundtrack (2013) * Late Night Tales: Jon Hopkins (2015) * Singularity (2018) * Music for Psychedelic Therapy (2021) === EP:t === * EP1 (2005) * The Fourth State (2008) * Seven Gulps of Air (2009) * Asleep Versions (2014) == Lähteet == Luokka:Brittiläiset muusikot Luokka:Vuonna 1979 syntyneet Luokka:Elävät henkilöt
Osuuskauppa Maakunta

Osuuskauppa Maakunta on yksi S-ryhmään kuuluvista alueosuuskaupoista. Maakunta toimii 8 kunnassa itäisen Kainuun alueella. Maakunta perustettiin v. 1917 Paltamossa, jossa toimi ensimmäinen myymälä. Enimmillään toimipaikkoja oli 65, vuonna 1966. Osuuskauppa on 1980-luvun toiminnan saneerausten jälkeen keskittynyt päivittäis- ja erikoistavarakauppaan sekä hotelli- ja ravintolatoimintaan, eikä sillä näin ollen ole varsinaisia rautakauppoja tai autokauppoja toisin kuin useilla muilla alueosuuskaupoilla. Maakunnalla on käytössä osuuskauppojen nykytrendistä poiketen oma slogan, logossakin näkyvä Kainuulaisten oma kauppa. == Toimipaikkoja == Sokos *Kajaani Prisma *Kajaani ABC *Hyrynsalmi *Komiaho Kajaani *Laajankangas Kajaani *Kuhmo *Paltamo *Puolanka *Ristijärvi *Sotkamo *Suomussalmi *Vuolijoki *Lähi-ABC Kajaani S-market *Hyrynsalmi *Keskusta Kajaani *Komiaho Kajaani *Laajankangas Kajaani *Lehtikangas Kajaani *Koulukatu Kuhmo *Kuhmo *Paltamo *Puolanka *Ristijärvi *Suomussalmi *Sotkamo *Vuokatti Sale *Hetteenmäki Kajaani *Vuolijoki Sokos Hotels *Original Sokos Hotel Valjus, Kajaani *Break Sokos Hotel Vuokatti, Sotkamo ==Lähteet== ==Aiheesta muualla== *Osuuskauppa Maakunta Luokka:Alueosuuskaupat Luokka:Kainuu
Hesitant Alien

__NOTOC__ Hesitant Alien on yhdysvaltalaisen laulaja Gerard Wayn esikoisalbumi, jonka julkaisi Warner Bros ja Reprise Records 29. syyskuuta 2014. Albumilta julkaistiin kaksi singleä, "No Shows" ja "Millions" vuoden 2014 syksyllä. Yhdysvaltalainen pop-punk-yhtye My Chemical Romance erosi 22. maaliskuuta 2013, jonka jälkeen he julkaisivat vuonna 2014 kokoelma-albumin May Death Never Stop Youn. Tämän jälkeen Way liittyi Warner Bros levy-yhtiöön ja julkaisi muutaman kappaleen ja tämän albumin.Genius: Hesitant Alien - tietoa albumista == Kappaleet == # # # # # # # # # # # # == Arvostelut == * Consequence of Sound: B-Collin Brennan: Hesitant Alien - levyarvostelu Consequence of Sound (29.9.2014) * Metacritic: 75/100Metacritic: Hesitant Alien - albumin metascore == Lähteet == Luokka:Vuoden 2014 esikoisalbumit Luokka:Yhdysvaltalaiset alternative rock -albumit
Hevosmuurahainen

Hevosmuurahainen voi tarkoittaa seuraavia: * Metsähevosmuurahainen (myös aitohevosmuurahainen tai hevosmuurahainen), hevosmuurahaisten sukuun kuuluva muurahaislaji * Hevosmuurahaiset, muurahaissuku
Kuiri

Kuiri voi tarkoittaa: * Kuirit, kurppien heimoon kuuluva lintusuku == Sukunimenä == * Auno Kuiri (1897–1978), Mannerheim-ristin ritari * Matti Kuiri (1895–1941), jääkärimajuri, Auno Kuirin veli * Niko Kuiri (s. 1998), jääkiekkoilija Luokka:Luettelot henkilöistä sukunimen mukaan
Naked in My Cellar

Naked in My Cellar on Lordin toinen single yhtyeen yhdeksänneltä studioalbumilta Sexorcism. Mr. Lordi kommentoi singleä seuraavasti: http://metalliluola.fi/lordi-julkaisi-uuden-musiikkivideon-kappaleestaan- naked-in-my-cellar/ Kappaleen musiikkivideo kuvattiin maaliskuussa 2018 Pietarissa.Maria Jyrkäs, Mr. Lordi 2022, s. 689 == Kappaleet== # == Kokoonpano == * Mr. Lordi – laulu * Amen – kitara * OX – basso * Mana – rummut * Hella – koskettimet == Lähteet == Maria Jyrkäs, Mr. Lordi: Lordiary. Tammi, 2022 === Viitteet === == Aiheesta muualla == * Naked in My Cellar Discogsissa. * Luokka:Lordin kappaleet Luokka:Vuoden 2018 kappaleet
Kungs

Kungs (oikealta nimeltään Valentin Brunel, s. 17. marraskuuta 1996 Toulon) on ranskalainen DJ, levy-tuottaja ja muusikko. Hän julkaisi ensimmäisen albuminsa "Layers" vuonna 2016. Brunel valitsi näyttämönimen "Kungs" ("Mister (Mr.)" latviaksi), kun hän etsi verkossa sanan "herrasmies" käännöstä eri kielillä. Musiikkia Kungs on harrastanut jo pienestä saakka: viisivuotiaana hän alkoi soittaa djembe-rumpua, joka oli lahja hänen vanhemmiltaan. Luokka:Vuonna 1996 syntyneet Luokka:Elävät henkilöt Luokka:Ranskalaiset DJ:t Luokka:Ranskalaiset muusikot
Monte Cristi

Monte Cristi on provinssi Dominikaanisessa tasavallassa. Sen pääkaupunki on Monte Cristi. Provinssin pinta-ala on 1880 km2 ja väkiluku noin 115 000. Provinssi sijaitsee maan luoteisnurkassa Atlantin rannalla. Kuiva ilmasto ja kaktukset ovat tunnusomaisia maiseman piirteitä. == Lähteet == == Aiheesta muualla == Luokka:Dominikaanisen tasavallan provinssit
Lorenzo Palomo

Lorenzo Palomo (1938 – 13. huhtikuuta 2024https://www.abc.es/espana/andalucia/cordoba/muere-compositor-cordobes- lorenzo-palomo-referente-musica-20240413130825-nts.html) oli espanjalainen säveltäjä. Hänen teoksiaan on esitetty muun muassa Carnegie Hallissa, Covent Gardenissa ja Suntory-salissa. Hänen alkuperäinen kotikaupunkinsa on Córdoba; hän opiskeli siellä ennen opintojensa täydentämistä Barcelonassa opettajinaan sävellyksessä Joaquín Zamacois ja pianonsoitossa Sofía Puche de Mendlewicz. Palomo myös opiskeli stipendin turvin orkesterinjohtoa Boris Goldovskyn johdolla New Yorkissa.Naxos.com: Lorenzo Palomo Palomo asui Berliinissä, jossa hän toimi Deutsche Operin henkilökunnan jäsenenä vuosina 1981–2004. == Lähteet == Luokka:Espanjalaiset säveltäjät Luokka:Vuonna 1938 syntyneet Luokka:Vuonna 2024 kuolleet
Anglet Hormadi

Anglet Hormadi on ranskalainen jääkiekkoseura Angletin kaupungista. Seura on pelannut aikaisemmin Ranskan pääsarjatasolla 1999 lopun ja vuoden 2007 välisenä aikana. Seura on onnistunut voittamaan pääsarjassa kerran hopeaa ja pronssia. Kauden 2006-2007 päätteeksi seura kuitenkin putosi talousvaikeuksien takia neljänneksi korkeimmalle tasolle. Seuraavalla kahdella kaudella seura pelasi tämän lisäksi myös Espanjan pääsarjassa. 2010-luvun seura kuitenkin on pelannut Ranskan alimmilla sarjatasoilla. == Joukkue kaudella 2024-2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 37 Dylan St. Cyr L 2025 Las Vegas, Nevada, Yhdysvallat 61 Isaac Charpentier L 2025 Épinal, Ranska Max Kleiber L 2025 Thonon-les-Bains, Ranska Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 6 Arnaud Faure L 2025 Grenoble, Ranska 13 Ivan Esipov L 2025 Moskova, Venäjä 15 Théo Frémond L 2025 Bayonne, Ranska 24 Baptiste Manciot R 2025 Bordeaux, Ranska 44 Connor Blake R 2025 Calgary, Alberta, Kanada 46 Sam Dunn R 2025 Bewdley, Ontario, Kanada 74 Jamie Eyre L 2025 Morzine, Ranska Mael Moreau L Juniori Limoges, Ranska Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 12 Julien Munoz R OLH 2025 Grenoble, Ranska 14 Hugo Baron L H 2025 Tarbes, Ranska 18 Victor Ranger R OLH / KH 2025 Épinal, Ranska 19 Fabien Kazarine L LH 2025 Compiègne, Ranska 20 Samuel Rousseau L KH / VLH 2025 Strasbourg, Ranska 21 Vincent Deslauriers R OLH 2025 Ste-Anne-des-Plaines, Québec, Kanada 27 Aleksei Polodian L VLH 2025 Pietari, Venäjä 28 Andrei Ritšagov L KH 2025 Samara, Venäjän SFNT, Neuvostoliitto 29 Brent Beaudoin L KH 2025 Londonderry, New Hampshire, Yhdysvallat 42 Logan Giner L H 2025 Le Chesnay, Ranska 48 Nick Master L KH 2025 Broomall, Pennsylvania, Yhdysvallat 71 Craig Puffer L VLH 2025 Greenwich, Connecticut, Yhdysvallat 86 Timothé Quattrone L VLH / P 2025 Annecy, Ranska Robin Bouney L H 2025 Bayonne, Ranska Raphaël Cacheux L KH 2025 Mont-Saint-Aignan, Ranska === Joukkueenjohto === * Päävalmentaja: Mathieu Cyr * Fysiikkavalmentaja: Florent Neyens * Huoltopäällikkö: Frédéric Wiart * Toimitusjohtaja: Xavier Daramy Lähde: EliteProspectshttps://www.eliteprospects.com/team/213/anglet Viitattu 29.9.2021. == Lähteet == * Seuran viralliset kotisivut === Viitteet === Luokka:Ranskalaiset jääkiekkoseurat
Frazione

Frazione (it.) on hallinnollinen termi, joka Italiassa tarkoittaa kunnan osaa ja vastaa lähinnä kylää.Frazione, Cambridge Dictionary Niitä on Italiassa yli 37 000.Enchanting Italy Ajan myötä frazionet ovat vähitellen menettäneet itsenäisyyttään hallinnon keskittämisen myötä, ja ne ovat jääneet komentoketjun loppupäähän. Niistä valitut virkamiehet, consiglieri, edustavat kylää kuntatasolla. Kuntia, comuni, on noin 8 000, ja jokainen kunta käyttää hallinnollista valtaa sisällään oleviin frazioneihin.Roland Sarti: Long Live the Strong: A History of Rural Society in the Apennine Mountains. Viitattu 4.5.2018 (Google Books) ==Lähteet== Luokka:Italian maantiede
Monte Plata

Monte Plata on provinssi Dominikaanisessa tasavallassa. Sen pääkaupunki on Monte Plata. Provinssin pinta-ala on 2613 km2 ja väkiluku noin 190 000. Provisnssi sijaitsee suoraan Santo Domingosta pohjoiseen. Se on sisämaa-alue, mutta siellä on kaksi vuoristoa, ja Los Haitisen kansallispuisto. == Lähteet == == Aiheesta muualla == Luokka:Dominikaanisen tasavallan provinssit
Juha Jaaksi

Juha Jaaksi on suomalainen potkunyrkkeilijä, joka on otellut ammattilaisena Meksikossa. Ammattilaisuransa jälkeen Jaaksi on toiminut aktiivisesti erilaisissa järjestöissä. Nykyään Jaaksi vaikuttaa tekoälyasiantuntijanaJuha Jaaksi. Linkedin.. Juha Jaaksi toimii myös DJ:nä, jonka tyylilajeihin kuuluvat kotimainen iskelmä ja eteläaasialainen trap-musiikki. Hän on myös kilpaillut Beer pong -lajissa. Juha Jaaksi on myös todella tunnettu sekä orientoitunut Lacrosse -pelaaja. ==Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset potkunyrkkeilijät
Kiinan suuri nälänhätä

Kiinan suuri nälänhätä () oli yksi kaikkien aikojen pahimmista nälänhädistä, joka jatkui Kiinassa vuodesta 1959 vuoteen 1961. Siinä arvellaan kuolleen kymmeniä miljoonia ihmisiä; arviot vaihtelevat noin 10 miljoonasta jopa 30–40 miljoonaan. Kiinassa se tunnetaan ”kolmena vaikeana vuotena”. Nälänhädän aiheuttajia olivat köyhyys, huono sää sekä Kiinan johtaja Mao Zedongin ”suuri harppaus”. Kiinan hallitus pyrki pitkään peittelemään tai vähättelemään tapahtumia ja jopa syytti kuolemista luonnonmullistuksia, mutta on sittemmin alkanut olla aiheesta avoimempi ja on myöntänyt tuolloin tehdyt virheet. Kirjailija-toimittaja Yang Jishengin mukaan nälänhädässä kuoli 36 miljoonaa ihmistä,China's Great Famine: the true story. The Guardian. Frank Dikötterin mukaan kuolleita oli peräti 45 miljoonaa.Dikötter, Frank. Mao's Great Famine. ISBN 0-8027-7768-6. Virallisten tietojen mukaan nälänhädässä kuoli ”vain” 15 miljoonaa ihmistä. ==Katso myös== *Kampanja neljää tuholaista vastaan ==Lähteet== Luokka:Kiinan kansantasavallan historia Luokka:Nälänhädät Luokka:Maolaisuus
Federigo Fiorillo

Federigo Fiorillo (kastettu 1. kesäkuuta 1755 – 1823 tai myöhemmin) oli italialainen viulisti ja säveltäjä. Hän oli oopperasäveltäjä Ignazio Fiorillon poika. Fiorillo vaikutti viulistina Pietarissa (1777) ja Puolassa (1780–81) sekä kapellimestarina Riiassa (1782–84). Vuonna 1785 hän lähti Pariisiin, ja vuonna 1788 hän oli Lontoossa, jossa hän todennäköisesti pysyi noin vuoteen 1815 saakka. Tämän jälkeen hänen tiedetään olleen Amsterdamissa ja toistamiseen Pariisissa. Fiorillo oli tuottelias viulumusiikin säveltäjä, joka tunnetaan erityisesti 36 kapriisin kokoelman tekijänä.Naxos.com: Federigo FiorilloViolinMan.com: FIORILLO, Federigo (1755-1825)Fiorillo: 36 Caprices Op.3 for Violin, Transcribed for Viola by Marco Misciagna, Marco Misciagna, alttoviulu == Lähteet == Luokka:Italialaiset viulistit Luokka:Italialaiset säveltäjät Luokka:Vuonna 1755 syntyneet Luokka:Vuonna 1823 kuolleet
Kulosaaren ostoskeskus

Kulosaaren ostoskeskus on Helsingin Kulosaaressa sijaitseva ostoskeskus. Vuonna 1960 valmistuneen rakennuksen suunnitteli Erkki Karvinen. Ostoskeskuksen ominaispiirteitä ovat sen keskuspiha sekä Svinhufvudintien puolella sijaitseva terassi, jota rytmittävät kolmet portaat. Helsingin kaupunginmuseon mukaan terassointi poikkeaa yleisestä ostoskeskusarkkitehtuurista. Ostoskeskuksen rakennusmassat on sijoitettu Svinhufvudintien puolelta porrastetusti. Kaupunginmuseo on luokitellut rakennuksen ostoskeskusten 1. luokkaan, joka ”sisältää arkkitehtuuriltaan erittäin harkittuja ja viimeisteltyjä, hyvin säilyneitä tai ympäristöarvoltaan erittäin merkittäviä ostoskeskuksia.” Helsingin kaupunki kaavaili ostoskeskuksen purkamista uudisrakentamisen tieltä. Tontille oli suunniteltu rakennettavaksi kolme 5–7 kerroksista kerrostaloa katutason liiketiloilla. Kaupunginvaltuusto hyväksyi esityksen toukokuussa 2018. Vuonna 2019 Helsingin hallinto-oikeus kumosi Helsingin kaupunginvaltuuston hyväksymän asemakaavamuutoksen, mikä merkitsi ostoskeskuksen säilyttämistä. Kaavamuutoksesta oli valittanut kuusi asunto-osakeyhtiötä ja yksi kiinteistöosakeyhtiö. Korkein hallinto-oikeus vahvisti Helsingin hallinto- oikeuden päätöksen heinäkuussa 2020 ja hylkäsi siten Helsingin kaupungin valituksen. Helsingin kaupunginmuseon mukaan Kulosaaren ostoskeskus on vaikeaan maastoon onnistuneesti sovitettu rakennus, johon ei ole tehty merkittäviä muutoksia valmistumisen jälkeen. Ostoskeskuksessa sijaitsee kiinalainen ravintola Chengdu, joka tarjoaa Sichuanin keittiön ruokaa. Muita palveluita ovat muun muassa ruokakauppa, anniskeluravintola, kampaamo ja kukkakauppa. == Lähteet == Luokka:Helsingin kauppa- ja ostoskeskukset Luokka:Kulosaari
Nancy Goeres

Nancy Goeres on yhdysvaltalainen fagotisti. Hänestä tuli Pittsburghin sinfoniaorkesterin ensifagotisti vuonna 1984. Tätä ennen hän oli toiminut vastaavissa tehtävissä Floridan orkesterissa, Caracasin filharmonikoissa ja Cincinnatin sinfoniaorkesterissa. Goeres on esiintynyt monilla johtavilla festivaaleilla. Hän on kantaesittänyt Alan Fletcherin ja Ellen Taaffe Zwilichin teoksia.Pittsburgh Symphony: Goeres Nancy == Lähteet == Luokka:Yhdysvaltalaiset fagotistit Luokka:Elävät henkilöt
Deggendorfer SC

Deggendorfer SC on saksalainen jääkiekkojoukkue Deggendorfin kaupungista. Joukkue on perustettu vuonna 2002 ja se pelaa Saksan kolmanneksi korkeimmalla sarjatasolla Oberligassa. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 37 Valentin Lehner L 2025 Straubing, Saksa 51 Timo Pielmeier L 2027 Deggendorf, Saksa 65 David Miserotti-Böttcher L 2025 Sterzing, Italia Raphael Fössinger L 2025 Kufstein, Itävalta Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Silvan Heiß L 2027 Köln, Saksa 5 Tomáš Gulda L 2025 Opava, Tšekki, Tšekkoslovakia 9 Kevin Lengle R 2025 12 Eric Wolf R Juniori Deggendorf, Saksa 10 Leon Zitzer R 2024 Regensburg, Saksa 25 Ondřej Poživil R 2025 Litvinov, Tšekki, Tšekkoslovakia 29 Benedikt Schopper L 2025 Weiden, Saksa 88 Marcel Pfänder L 2025 Nürnberg, Saksa 91 Alex Großrubatscher L 2025 Bressanone, Italia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 11 Curtis Leinweber L H 2025 Calgary, Alberta, Kanada 15 Thomas Pielmeier R OLH 2025 Deggendorf, Saksa 17 Julian Elsberger L H 2025 Landshut, Saksa 18 Leon Draser L H 2026 23 Martin Heinisch L VLH 2024 Most, Tšekki, Tšekkoslovakia 24 Niklas Pill L H 2025 Landshut, Saksa 27 Johannes Schmid L H 2025 36 Matthew Pistilli R OLH 2024 Montreal, Québec, Kanada 39 Thomas Greilinger R LH 2024 Deggendorf, Saksa 43 Antonín Dušek L KH 2025 Havlíčkův Brod, Tšekki, Tšekkoslovakia 44 Marco Baßler R OLH 2025 Landshut, Saksa 79 Petr Stloukal L KH 2028 Brno, Tšekki Jaroslav Hafenrichter L VLH 2025 Chomutov, Tšekki, Tšekkoslovakia Andreé Hult L KH 2025 Borlänge, Ruotsi David Stach R KH 2025 Kladno, Tšekki, Tšekkoslovakia Lähde: EliteProspectshttps://www.eliteprospects.com/team/703/deggendorfer-sc Viitattu 24.9.2021. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Vuonna 2002 perustetut urheiluseurat Luokka:Deggendorf
Eric Gross

Eric Gross (1926 Wien – 17. huhtikuuta 2011) oli Australiassa toiminut säveltäjä. Hän opiskeli pianonsoittoa Wienissä Hans Erich Apostelin johdolla. Vuonna 1938 hän muutti Englantiin, jossa hän opiskeli Trinity College of Musicissa ja sittemmin Aberdeenin yliopistossa Reginald Barrett-Ayresin johdolla. Hän sai lopulta musiikin tohtorin arvon.Australian Music Centre: Eric Gross Gross työskenteli neljätoistavuotiaasta alkaen pianistina yhtyeissä ja orkestereissa sekä studiosäestäjänä BBC:lle. Työskenneltyään Ceylonilla (nykyinen Sri Lanka) ja Uudessa-Kaledoniassa hän asettui Sydneyyn vuonna 1958. Hän opetti aluksi Sydneyn konservatoriossa ja sitten vuosina 1960–91 Sydneyn yliopistossa. Gross oli mieltynyt jazztyyleihin, joiden lisäksi hänen tuotantoonsa vaikuttivat hänen maailmanmatkailunsa ja kokemuksensa erilaisista kulttuureista. Hänen teoksissaan on kuultavissa itävaltalaisia, skotlantilaisia, aasialaisia ja eteläamerikkalaisia vaikutteita. Vuonna 1998 Grossista tehtiin Australian ritarikunnan jäsen. == Lähteet == Luokka:Itävaltalaiset säveltäjät Luokka:Australialaiset säveltäjät Luokka:Vuonna 1926 syntyneet Luokka:Vuonna 2011 kuolleet
Gregory van der Struik

Gregory van der Struik on australialainen pasunisti ja säveltäjä. Hänestä tuli Australian oopperan ja baletin orkesterin ensipasunisti vuonna 1987. Hän on ollut aktiivinen solistina ja säveltäjänä paitsi Australiassa, myös Kiinassa ja Euroopassa.Opera Australia: Gregory van der Struik Van der Struik valmistui Sydneyn musiikkikonservatoriosta. Häntä kuullaan useilla CD-levyillä, jotka on julkaistu osana vuonna 1990 käynnistettyä Trombonis Australis -projektia. == Lähteet == Luokka:Australialaiset säveltäjät Luokka:Pasunistit Luokka:Elävät henkilöt
František Škroup

František Škroup (3. kesäkuuta 1801 Osice – 7. helmikuuta 1862 Rotterdam) oli tšekkiläinen säveltäjä, urkuri ja kapellimestari. Hänen säveltämänsä on muun muassa Tšekin kansallislaulu Kde domov můj. Hänen tuotantoonsa kuuluu myös oopperoita. Hän työskenteli muun muassa espanjalaisen synagogan urkurina ja teatterin kapellimestarina.Prostor: František Škroup (1801-1862) == Lähteet == Luokka:Tšekkiläiset säveltäjät Luokka:Tšekkiläiset oopperasäveltäjät Luokka:Kansallislaulujen säveltäjät Luokka:Vuonna 1801 syntyneet Luokka:Vuonna 1862 kuolleet
Riukukäävät

Riukukäävät (Fuscoporia) on arinakääpiin aiemmin luettu lehtipuilla kasvava kääpäsuku, joka on DNA-analyysien perusteella oma sukunsa. Suomen lajistosta siihen luetaan nykytietämyksen mukaan konttakääpä (F. contigua), etelänkääpä (F. ferruginosa) ja riukukääpä (F. viticola). Myös lounakääpä (F. ferrea) saattaa olla löydettävissä Suomesta, onhan sitä ainakin Ruotsissa ja Norjassa. == Lähteet == Luokka:Arinakäävät
Antoine Plamondon

Antoine Plamondon (29. helmikuuta 1804 Ancienne-Lorette, Québec – 4. syyskuuta 1895 Neuville, Québec) oli kanadalainen taidemaalari. Hän oli kuuden vuoden ajan Joseph Légarén oppipoikana ja lähti sitten Eurooppaan vuonna 1826. Pariisissa häntä opetti J. B. Paulin Guérin. Palattuaan Québeciin vuonna 1830 Plamondon erikoistui muotokuvamaalaukseen ja uskonnollisten töiden kopioimiseen.The Canadian Encyclopedia: Antoine Plamondon Vuonna 1838 Québecin kirjallinen ja historiallinen seura lahjoitti Plamondonille mitalin teoksesta Zacharie Vincent, le dernier des Hurons. Vuonna 1841 hän maalasi kolme huomattavaa muotokuvaa nunnista; näiden töiden joukossa on Soeur Saint- Alphonse. Plamondon opetti useissa oppilaitoksissa, ja hänen oppilaidensa joukossa oli Théophile Hamel. Plamondon kirjoitti usein poleemisia tekstejä sanomalehtiin. Vuonna 1850 hän voitti Exposition de Québec -tapahtumassa ensipalkinnon teoksellaan Chasse aux tourtes, ja seuraavana vuonna hän siirsi studionsa Neuvilleen, jossa hän jatkoi maalaamista 1880-luvulle saakka. == Lähteet == Luokka:Kanadalaiset taidemaalarit Luokka:Vuonna 1804 syntyneet Luokka:Vuonna 1895 kuolleet